
1. Για ουσιαστικές αυξήσεις στους μισθούς και την υπογραφή Συλλογικών Συμβάσεων Εργασίας. 
· Επαναφορά της συλλογικής διαπραγμάτευσης της ΕΓΣΣΕ ως αφετηρία για την αύξηση του κατώτερου μισθού. 
· Ρήτρα αναπροσαρμογής των μισθών με βάση τον πληθωρισμό και ονομαστική αύξηση του κατώτερου αυτή που ζητούν τα συνδικάτα και ξεπερνά τα 850 ευρώ με τα σημερινά δεδομένα (επίσημος πληθωρισμός στο 10%).
· Επαναφορά κατακτήσεων, όπως τις τριετίες, την αρχή ευνοϊκότερης σύμβασης, την Κυριακάτικη αργία, την πληρωμή υπερωριών. 
· Στο δημόσιο αυξήσεις 20% στους μισθούς με επαναφορά του 13ου και 14ου μισθού. Ξεπάγωμα της διετίας 2016-2017.Κατάργηση της διάκρισης στη μισθολογική εξέλιξη των υπαλλήλων, που προβλέπει ότι υπάλληλοι ΠΕ και ΤΕ ανεβαίνουν ένα μισθολογικό κλιμάκιο κάθε 2 χρόνια ενώ οι ΔΕ και ΥΕ κάθε 3 χρόνια. Μισθολογική εξέλιξη για όλους κάθε 2 χρόνια.  Πλήρης αναγνώριση της συνολικής προϋπηρεσίας. Κατάργηση της «εισφοράς αλληλεγγύης». Ένταξη στα ΒΑΕ όλων των εργαζομένων σε ανθυγιεινές εργασίες.
· Επίδομα ανεργίας στο 80% του κατώτερου μισθού.
· Ουσιαστική προστασία των εργαζόμενων γυναικών και της μητρότητας.
· Κατάργηση όλων των αντεργατικών νόμων και των περιορισμών για τις ΣΣΕ και τους μισθούς.

2. Πιο ειδικά για το δικαίωμα στη σταθερή δουλειά με δικαιώματα.
· Καμία ανοχή στα ωράρια εξόντωσης των εργαζομένων! Καμία διεύρυνση ωραρίου! Μόνιμη σταθερή εργασία για όλους, με 7ωρο - 35ωρο - 5ήμερο, καθορισμένο ωράριο με βάση τις Συλλογικές Συμβάσεις, 6ωρο - 5ήμερο - 30ωρο για τα Βαριά και Ανθυγιεινά Επαγγέλματα. Απαγόρευση της 6ημερης εργασίας.
· Ο σταθερός ημερήσιος χρόνος εργασίας αποτελεί αδιαπραγμάτευτο όρο και βασικό πυλώνα των εργασιακών σχέσεων. Απαγορεύεται η ελαστικοποίηση του χρόνου εργασίας με οποιοδήποτε μελλοντικό αντιστάθμισμα.
· Επαναφορά και νομοθετική κατοχύρωση της κυριακάτικης αργίας. Κατάργηση όλων των νόμων που έχουν ανοίξει την ομπρέλα της απελευθέρωσης και επιτρέπουν το άνοιγμα των επιχειρήσεων τις Κυριακές.
· Όχι στη μονιμοποίηση της τηλεργασίας, συλλογικά δικαιώματα για τους εργαζόμενους με αυτό το καθεστώς.
· Κατάργηση όλων των ελαστικών μορφών απασχόλησης, των απλήρωτων υπερωριών, των νόμων για τη διευθέτηση του χρόνου εργασίας και την υπονόμευση των ΣΣΕ όπως οι νόμοι Βρούτση και Χατζηδάκη. Να σταματήσει το αίσχος των εργολαβικών και υπεργολαβικών εργαζομένων.
· Κατάργηση των αντεργατικών νόμων που απελευθερώνουν τις ομαδικές απολύσεις.
· Κατάργηση του απαράδεκτου διαχωρισμού στην καταγγελία σύμβασης (απόλυση) με ή χωρίς προ-ειδοποίηση.
· Μαζικές προσλήψεις Επιθεωρητών Εργασιακών Σχέσεων, Επιθεωρητών Ασφάλειας και Υγείας και διοικητικού προσωπικού στο ΣΕΠΕ.
· Πλήρη καταγραφή και διερεύνηση εργατικών ατυχημάτων και επαγγελματικών ασθενειών και συστηματική διενέργεια προληπτικών ελέγχων με στόχο την αποφυγή τους.

· Διασφάλιση του αναγκαίου υλικοτεχνικού εξοπλισμού (αυτοκίνητα, όργανα μέτρησης βλαπτικών παραγόντων, μέσων ατομικής προστασίας του προσωπικού)
· Η Επιθεώρηση Εργασίας να λειτουργεί αναβαθμισμένη ως κρατική υπηρεσία και όχι με το μανδύα της δήθεν Ανεξάρτητης Αρχής, με την εκάστοτε Κυβέρνηση να είναι υπόλογη στους εργαζόμενους για τις πράξεις και τις παραλείψεις της.

3. Άμεσα μέτρα για τους ανέργους. Για την ΔΥΠΑ (πρώην ΟΑΕΔ).
· Άμεση κάλυψη και επιδότηση όλων των ανέργων για όσο διαρκεί η ανεργία.
· Αύξηση του επιδόματος ανεργίας στο 80% του κατώτατου μισθού που διεκδικεί το εργατικό συνδικαλιστικό κίνημα.
· Κανένας άνεργος χωρίς πλήρη ασφαλιστική κάλυψη.
· Να σταματήσει το αίσχος του ποινολογίου των ανέργων.
· Κατάργηση του πρόσφατου νόμου που επιτρέπει στη ΔΥΠΑ να υλοποιεί προγράμματα για εργαζόμενους-ανέργους άνω των 67 ετών.
· Κατάργηση των νόμων που μετατρέπουν την ΔΥΠΑ σε μηχανισμό κατάρτισης και ανακύκλωσης της ανεργίας και παράλληλα αδυνατίζουν το πλέγμα προστασίας των ανέργων. 
· Ανασύσταση του έργου των Οργανισμών ΟΕΚ και ΕΕΚ με το σύνολο των αρμοδιοτήτων που υπήρχαν, με άμεση έναρξη και ενίσχυση του κατασκευαστικού προγράμματος.
· Αξιοποίηση των αποθεματικών του πρώην ΟΕΚ και της μεγάλης ακίνητης περιουσίας του με επίκεντρο τις ανάγκες των εργαζομένων και όχι διοχέτευσης τους «στα δόντια» των λίγων.
· Να διευρυνθούν τα προγράμματα των όποιων παροχών χωρίς να υπάρχει η λεπίδα των εισοδηματικών κριτηρίων.

Για την προστασία της λαϊκής κατοικίας και περιουσίας:

· Πλήρης προστασία της πρώτης κατοικίας των λαϊκών νοικοκυριών και απαγόρευση των πλειστηριασμών της πρώτης κατοικίας.
· Παύση κάθε μορφής αναγκαστικής εκτέλεσης και πλειστηριασμών από πλευράς των τραπεζών σε βάρος των οφειλετών λαϊκών οικογενειών για οφειλόμενα ποσά σε τράπεζες και εφορία.
· Διαγραφή 50% των οφειλών των λαϊκών νοικοκυριών προς τις τράπεζες και ταυτόχρονη διαγραφή των τόκων, ανατοκισμού και κεφαλαιοποίησης κάθε μορφής τόκων για χρέη των λαϊκών νοικοκυριών.

4. Αγώνας ενάντια στις ιδιωτικοποιήσεις και στην παράδοση του δημόσιου πλούτου στους επιχειρηματικούς ομίλους.
5. Η εργατική τάξη να περιφρουρήσει το απεργιακό της δικαίωμα και να παλέψει για:
· Κατάργηση στην πράξη των νόμων της ΝΔ και του ΣΥΡΙΖΑ που περιορίζουν το απεργιακό δικαίωμα. Η κυβέρνηση και οι εργοδότες δεν έχουν καμία δουλειά στα συνδικάτα.
· Επαναφορά της γενικής συνέλευσης ως το αποκλειστικό όργανο των εργαζομένων που αποφασίζει για τη διεξαγωγή της σε μια επιχείρηση με τους όρους που προβλεπόταν πριν το νόμο του ΣΥΡΙΖΑ το 2018.
· Κατάργηση του “προσωπικού εγγυημένης παροχής υπηρεσιών” και της αντίστοιχης απεργοσπαστικής διάταξης.
· Επαναφορά της δυνατότητας στα κλαδικά συνδικάτα, στα δευτεροβάθμια και τριτοβάθμια συνδικαλιστικά όργανα να ασκούν ανεμπόδιστα τη συνδικαλιστική τους δραστηριότητα, μεταξύ άλλων να μπορούν να καλύπτουν τον αγώνα κάθε συνδικάτου με τη μορφή πάλης που θα επιλέξει το ίδιο.
· Προστασία του απεργιακού δικαιώματος έναντι της απεργοσπασίας και απαγόρευση της ανταπεργίας (lockout).
· Να μείνει ανενεργό το ΓΕ.ΜΗ.Σ.Ο.Ε. Μόνο τα καταστατικά των συνδικάτων και τα ίδια τα μέλη τους μέσα από τις συλλογικές και δημοκρατικές τους διαδικασίες να καθορίζουν τον τρόπο λειτουργίας, τις αρχές και τους σκοπούς των εργατικών συνδικαλιστικών οργανώσεων.
· Όχι στο ηλεκτρονικό φακέλωμα, καμία ηλεκτρονική λίστα με ονόματα και άλλα ευαίσθητα προσωπικά δεδομένα στο κράτος και στους εργοδότες. Τα συνδικάτα είναι τα μόνα αρμόδια με βάση το καταστατικό τους να τηρούν μητρώα μελών, λίστες συνδρομών και καταστάσεις ψηφισάντων.
· Όχι στην ηλεκτρονική ψηφοφορία. Τα συνδικάτα καθορίζουν με βάση τα καταστατικά τους και υπερασπίζονται τις μαζικές, συλλογικές, δημοκρατικές διαδικασίες τους, τον τρόπο με τον οποίο οργανώνουν τις αρχαιρεσίες τους για τα ΔΣ και τους αντιπροσώπους, για τη λήψη απόφασης για απεργία, διαφυλάσσοντας την μυστικότητα και το αδιάβλητο της διαδικασίας με τη φυσική παρουσία των μελών τους.
· Προστασία της συνδικαλιστικής δράσης, προστασία του συνόλου των ιδρυτικών μελών ενός σωματείου. Κατοχύρωση της ανεμπόδιστης συνδικαλιστικής δράσης στους χώρους δουλειάς, εξασφάλιση των συνδικαλιστικών αδειών.
· Όχι στις απολύσεις συνδικαλιστών. Ακύρωση κάθε απόλυσης και κάθε δίωξης για συνδικαλιστική δράση.
· Κάτω τα χέρια από τις συνδρομές και τα οικονομικά των συνδικάτων. Ενίσχυση της ΔΥΠΑ για την αποκλειστική χρηματοδότηση και την πραγματική προστασία των εργαζομένων, των ανέργων και των οικογενειών τους.

6. Πάλη ενάντια στην ακρίβεια και για την υπεράσπιση του εργατικού - λαϊκού εισοδήματος:
Ηλεκτρικό ρεύμα-Ενέργεια
· Δραστική μείωση και πλαφόν στα τιμολόγια ηλεκτρικού ρεύματος, φυσικού αερίου, πετρελαίου θέρμανσης.
· Κατάργηση του Ειδικού Φόρου Κατανάλωσης και του ΦΠΑ σε πετρέλαιο, βενζίνη, φυσικό αέριο και ηλεκτρική ενέργεια.
· Καμία διακοπή ρεύματος σε όσους δεν μπορούν να ανταποκριθούν στους υπέρογκους λογαριασμούς. Διαγραφή χρεών για τα εργατικά και λαϊκά νοικοκυριά και τους επαγγελματίες.
· Επανασυνδέσεις στο κομμένο ρεύμα με μόνη προϋπόθεση τη συμφωνία σε διακανονισμό των οφειλών με ευνοϊκούς όρους, χωρίς προκαταβολή και με πολλές χαμηλές δόσεις για αποπληρωμή των λογαριασμών.
· Καμία διακοπή παροχής ρεύματος και φυσικού αερίου στις σχολικές μονάδες.
· Σχέδιο άμεσης αξιοποίησης εγχώριων πηγών ορυκτών καυσίμων-λιγνίτη, κόντρα στις δεσμεύσεις της ΕΕ για την πράσινη ανάπτυξη και το εμπόριο ρύπων.

Μετακίνηση
· Επαναφορά των δωρεάν δρομολογίων στις αστικές συγκοινωνίες για τους εργαζόμενους κατά την έναρξη και τη λήξη των βαρδιών.
· Μείωση της τιμής του εισιτηρίου στα Μέσα Μαζικής Μεταφοράς (Λεωφορεία, Τρόλεϊ, Τραμ, ΜΕΤΡΟ, ΗΣΑΠ, Προαστιακός, ΟΣΕ) κατά 50%.
· Δωρεάν μετακινήσεις για μαθητές, φοιτητές, ανέργους, ΑμεΑ και συνταξιούχους.

Είδη πλατιάς λαϊκής Κατανάλωσης - Φορολογία
· Γενναία μείωση και πλαφόν στις τιμές στα βασικά είδη πλατιάς κατανάλωσης όπως διατροφής (π.χ. ψωμί, γάλα, άλευρα, έλαια, λίπη ), ένδυσης όπως και στις αντίστοιχες πρώτες ύλες
· Να σταματήσει, εδώ και τώρα, το αίσχος των πλειστηριασμών των λαϊκών κατοικιών και της μικρής επαγγελματικής στέγης
· Κατάργηση του ΦΠΑ στα βασικά είδη πλατιάς λαϊκής κατανάλωσης,
· Επιδότηση ενοικίου για εργατικά και λαϊκά νοικοκυριά, τους φοιτητές και τις μικρές επιχειρήσεις, διεύρυνση των κριτηρίων ένταξης και αύξηση της επιδότησης,
· Κατάργηση του ΕΝΦΙΑ για τα εργατικά και λαϊκά νοικοκυριά,
· Κατάργηση του τέλους επιτηδεύματος για τους επαγγελματίες,
· Αφορολόγητο στα 12.000 € προσαυξημένο κατά 3.000 € για κάθε παιδί.
· Επανένταξη των επαγγελματιών στο αφορολόγητο όριο που αυτή τη στιγμή φορολογούνται από το 1ο ευρώ.
· Κατοχύρωση κατώτερων εγγυημένων τιμών στα αγροτικά προϊόντα και μέτρα μείωσης του κόστους παραγωγής.
· Διαγραφή χρεών σε τράπεζες και εφορία, τόκων, προστίμων και του 30% του υπόλοιπου χρέους
· Δραστική μείωση της τραπεζικής προμήθειας στις ψηφιακές συναλλαγές

Για τους Δήμους
· Γενναία μείωση των δημοτικών τελών για τις εργατικές και λαϊκές οικογένειες, τους επαγγελματίες. Κατάργησή τους για ανέργους, συνταξιούχους, μισθωτούς και επαγγελματίες με εισόδημα έως 12.000.
· Έκτακτη επιχορήγηση στις σχολικές επιτροπές.
· Έκτακτη επιχορήγηση για την ομαλή λειτουργία των αθλητικών (π.χ. κολυμβητήρια) και άλλων κοινωνικών υποδομών (π.χ. παιδικοί σταθμοί).

7. Κοινωνική Ασφάλιση για όλους, δημόσια, υποχρεωτική.
· Κατάργηση του νόμου Βρούτση/Κατρούγκαλου και Χατζηδάκη και όλων των αντιασφαλιστικών νόμων.
· Επαναφορά της 13ης και 14ης σύνταξης.
· Κατώτερη σύνταξη στο 80% του μισθού. Καμία σύνταξη κάτω από 660 ευρώ.
· Πλήρης κρατική εγγύηση όλων των συντάξεων.
· Τα όρια ηλικίας συνταξιοδότησης για τους μισθωτούς, τους αγρότες, τους αυτοαπασχολούμενους να μην ξεπερνούν τα 60 χρόνια για τους άνδρες και τα 55 για τις γυναίκες, τα 55 και τα 50 αντίστοιχα για τους εργαζόμενους στα Βαρέα και Ανθυγιεινά Επαγγέλματα.
· Άμεση χορήγηση όλων των εκκρεμών συντάξεων και εφάπαξ.

Για την υγεία και την ασφάλεια στους χώρους δουλειάς 

· Λήψη όλων των αναγκαίων μέτρων για την πρόληψη των εργατικών ατυχημάτων, με ευθύνη της εργοδοσίας και ουσιαστικό, ολοκληρωμένο έλεγχο από τους αρμόδιους κρατικούς φορείς (ΣΕΠΕ).
· Αποφασιστική ενίσχυση των μηχανισμών ελέγχου της Επιθεώρησης Εργασίας, με προσλήψεις Επιθεωρητών για κάλυψη των μεγάλων κενών που υπάρχουν σε όλη τη χώρα. Ενίσχυση της απαραίτητης υλικοτεχνικής υποδομής των μηχανισμών ελέγχου της Επιθεώρησης Εργασίας, για ουσιαστικό έλεγχο σε όλη την έκταση των παραγόντων που δημιουργούν κινδύνους για την ασφάλεια της υγείας των εργαζομένων.
· Υπεράσπιση και διεύρυνση του θεσμού των Βαρέων & Ανθυγιεινών Επαγγελμάτων (ΒΑΕ) με ένταξη κλάδων και ειδικοτήτων (δημόσιο και ιδιωτικό τομέα) που δουλεύουν σε ομοιογενείς συνθήκες. Άμεση επανένταξη στα Βαρέα όσων κλάδων εξαιρέθηκαν το 2001. Μείωση ορίων ηλικίας συνταξιοδότησης στα 50 και 55 χρόνια, αντίστοιχα για γυναίκες και άντρες, που εργάζονται στα ΒΑΕ.
· Πλήρης κάλυψη των αναγκών των εργαζομένων από τον επαγγελματικό κίνδυνο με ευθύνη του κράτους και επιβάρυνση του κεφαλαίου.
· [bookmark: _GoBack]Πλήρης, δωρεάν κάλυψη της νοσοκομειακής και ιατροφαρμακευτικής περίθαλψης λόγω ατυχήματος ή επαγγελματικής ασθένειας. Πλήρης αποδοχές για όσο διάστημα ο εργαζόμενος λείπει από την εργασία του λόγω ατυχήματος ή επαγγελματικής ασθένειας.
· Δημιουργία κρατικού Σώματος Τεχνικών Ασφάλειας και Γιατρών Εργασίας καθώς και υπηρεσιών Υγείας και Ασφάλειας της Εργασίας (ΥΑΕ), ενταγμένων αποκλειστικά στα δημόσιο σύστημα Υγείας. Κατάργηση των ΕΞΥΠΠ και κάθε επιχειρηματικής δραστηριότητας στο χώρο της ΥΑΕ.
· Σταθερή λειτουργία των Μεικτών Επιτροπών Ελέγχου με τη συμμετοχή εκπροσώπων των Συνδικάτων, με δυνατότητα ελέγχου σε όλους τους κλάδους και χώρους δουλειάς.

8. Δημόσιο και δωρεάν, καθολικό σύστημα Υγείας - Πρόνοιας, πλήρως χρηματοδοτούμενο από το κράτος.
· Εξασφάλιση από το κράτος της δωρεάν, πλήρους και απρόσκοπτης ιατροφαρμακευτικής περίθαλψης και νοσηλείας σε όλους.
· Πλήρη και επαρκή κρατική χρηματοδότηση των δημόσιων νοσοκομείων, των Κέντρων Υγείας και των άλλων μονάδων Υγείας από τον κρατικό προϋπολογισμό.
· Μαζικές προσλήψεις μόνιμου προσωπικού, πλήρους και αποκλειστικής απασχόλησης, όλων των κλάδων και ειδικοτήτων στα δημόσια νοσοκομεία, στα Κέντρα Υγείας και τις άλλες μονάδες Υγείας. Μονιμοποίηση όλων των συμβασιούχων και  επικουρικών 
· Να μην κλείσει ,συγχωνευτεί κανένα τμήμα, κλινική ,νοσοκομείο, κέντρο υγείας. Να επαναλειτουργήσουν πλήρως τα νοσοκομεία ,το σύνολο των δομών που έκλεισαν λόγω περικοπών
· Αύξηση των εισακτέων στις σχολές Ιατρικής και Νοσηλευτικής για να εξασφαλιστεί η επάρκεια στελέχωσης των δημόσιων μονάδων Υγείας.
· Κατάργηση κάθε είδους πληρωμής στην Υγεία για όλο τον λαό.
· Ανάπτυξη και στελέχωση των κρατικών υπηρεσιών Υγείας και Ασφάλειας στην Εργασία με προσλήψεις μόνιμων ιατρών Εργασίας, τεχνικών Ασφάλειας, νοσηλευτών, επισκεπτών Υγείας. Προσανατολισμός στην πρόληψη και αντιμετώπιση του επαγγελματικού κινδύνου. Λήψη όλων των αναγκαίων μέτρων για την υγεία και ασφάλεια των εργαζομένων. Χορήγηση όλων των απαραίτητων Μέσων Ατομικής Προστασίας.
· Απολύτως δωρεάν με 100% κάλυψη από τον κρατικό προϋπολογισμό, φάρμακα, θεραπείες, σύγχρονα θεραπευτικά μέσα, τεχνολογικά βοηθήματα για όλα τα παιδιά με αναπηρία, τα άτομα με αναπηρία, τους χρόνια πάσχοντες. Κανένα όριο, πλαφόν ή αποκλεισμό σε ασφαλισμένους ή ανασφάλιστους, Έλληνες ή μετανάστες.
· Όχι στα σφαγεία των ΚΕΠΑ και του ΟΠΕΚΑ. Καμία περικοπή σε επιδόματα και συντάξεις αναπηρίας.
· Πλήρεις υπηρεσίες πρόληψης, θεραπείας και αποκατάστασης στους μετανάστες αποκλειστικά από τις δημόσιες μονάδες Υγείας.
· Ένταξη όλων των υγειονομικών στα ΒΑΕ.
· Πλήρη στελέχωση του ΕΚΑΒ  με μόνιμο προσωπικό σύμφωνα με τις ανάγκες. Ανανέωση του στόλου του ΕΚΑΒ με ανάπτυξη  του αναγκαίου αριθμού ασθενοφόρων μέσων επίγειων – πλωτών – εναέριων. Στελέχωση με όλο το αναγκαίο μόνιμο προσωπικό της τεχνικής υπηρεσίας συντήρησης του στόλου.
· Αγώνας ενάντια στα σχέδια περαιτέρω ιδιωτικοποίησης-εμπορευματοποίησης του δημόσιου συστήματος υγείας ,για κατάργηση κάθε επιχειρηματικής δραστηριότητας.

9. Αποκλειστικά δημόσια και δωρεάν, αναβαθμισμένη εκπαίδευση για όλους. Κατάργηση της επιχειρηματικής δράσης και όλων των ταξικών εμποδίων και φίλτρων που μπαίνουν στους μαθητές.
· Εδώ και τώρα μείωση του αριθμού μαθητών ανά τάξη. Μαζικοί μόνιμοι διορισμοί εκπαιδευτικού και βοηθητικού προσωπικού. Να λειτουργήσουν από την αρχή της χρονιάς τα προγράμματα ενισχυτικής διδασκαλίας και ΠΔΣ με προσλήψεις εκπαιδευτικών. Να λειτουργήσουν σε όλα τα Δημοτικά τμήματα ενισχυτικής διδασκαλίας με βάση τις ανάγκες κάλυψης και αναπλήρωσης των κενών. Να επανέλθει ο υπεύθυνος στο Ολοήμερο.
· Κρατικό σχέδιο ανάπτυξης των σχολικών υποδομών. Άμεσα μέτρα για προσεισμικό έλεγχο και αντισεισμική θωράκιση των εγκαταστάσεων σε όλες τις βαθμίδες εκπαίδευσης.
· Κατάργηση της Τράπεζας Θεμάτων και της Ελάχιστης Βάσης Εισαγωγής. Ούτε σκέψη για “Εθνικό Απολυτήριο” στο Λύκειο.
· Πρόγραμμα δημόσιας και δωρεάν επιμόρφωσης των εκπαιδευτικών. Κατάργηση όλου του νομοθετικού πλαισίου για τη λεγόμενη αξιολόγηση στα σχολεία.
· Να εγγραφούν όλα τα προσφυγόπουλα σχολικής ηλικίας στα δημόσια σχολεία ώστε να εξασφαλιστεί η πρόσβαση όλων για όσο διάστημα παραμένουν στη χώρα μας. Να στελεχωθούν όλες οι ΔΥΕΠ.
· Πρόγραμμα σχολικών γευμάτων κρατικά οργανωμένο με επέκταση σε όλα τα σχολεία και τα νηπιαγωγεία.
· Αποκλειστικά κρατική χρηματοδότηση της Ανώτατης Εκπαίδευσης στο ύψος των αναγκών. Έκτακτο κρατικό κονδύλι για να καλυφθούν οι τρέχουσες ανάγκες των Ιδρυμάτων. Ανάπτυξη της δωρεάν φοιτητικής μέριμνας για όλους.
· Καμία σκέψη για άμεση ή έμμεση αναθεώρηση του άρθρου 16.
· Σύγχρονα εργασιακά, επαγγελματικά δικαιώματα για όλους! Το πτυχίο να αποτελεί τη μόνη προϋπόθεση για άσκηση του επαγγέλματος. Όχι στις κατηγοριοποιήσεις ανάμεσα στα Τμήματα, τα πτυχία, τους αποφοίτους. Όχι στην εξίσωση των πτυχίων κολεγίων με των ΑΕΙ.
· Χορήγηση μηνιαίου στεγαστικού επιδόματος 300 ευρώ, σε όλους τους φοιτητές που σπουδάζουν μακριά από την οικία τους. Άμεση ανέγερση νέων εστιών, επισκευή και ανακαίνιση όλων των παλιών με κρατική δαπάνη. Αξιοποίηση της περιουσίας των πανεπιστημίων, αλλά και αχρησιμοποίητων κτηρίων που βρίσκονται στην ιδιοκτησία δήμων, περιφερειών, της εκκλησίας, κλπ, για τη διαμόρφωση νέων εστιών ειδικά για τα Πανεπιστήμια που δεν έχουν δική τους εστία.
· Κατάργηση των διδάκτρων και τελών στα προπτυχιακά οποιουδήποτε είδους, με οποιαδήποτε μορφή. Άμεση κατάργηση των διδάκτρων σε όλα τα μεταπτυχιακά.
Για την εκρηκτική κατάσταση στους παιδικούς σταθμούς

· Εξασφάλιση της κτιριακής επάρκειάς τους, καταλληλότητας, υποδομής, ώστε να καλυφθούν όλες οι ανάγκες, με τη διασφάλιση μόνιμης χρηματοδότησης, με αποκλειστική ευθύνη του κράτους. Να καλυφθούν όλα τα παιδιά που παραμένουν εκτός δημόσιων δομών, για να αντιμετωπιστεί η σημερινή εκρηκτική κατάσταση.
· Πρόσληψη εκπαιδευτικού και βοηθητικού προσωπικού, όπως και την άμεση πρόσληψη παιδιάτρων για να μπορούν να καλύψουν τις ανάγκες που υπάρχουν. Κατάργηση των απαράδεκτων τροφείων.
· Να βρεθεί άμεσα λύση με νέες αίθουσες και προσλήψεις όλου του αναγκαίου προσωπικού. Να μην πραγματοποιηθεί καμία απόλυση εργαζόμενου ή μετατροπή σύμβασης από πλήρους σε μερικής απασχόλησης.

10. Να δυναμώσουμε την πάλη μας για τις σύγχρονες ανάγκες της γυναίκας της βιοπάλης, μαζί με αγροτικούς συλλόγους, ενώσεις αυτοαπασχολούμενων, αλλά και τους συλλόγους γυναικών της ΟΓΕ, τους φοιτητικούς συλλόγους.
· Επαναφορά της 5ετούς διαφοράς στα όρια ηλικίας συνταξιοδότησης γυναικών και ανδρών, στα 55 έτη για τις γυναίκες και στα 60 έτη για τους άνδρες και στα 50 για τις εργαζόμενες στα ΒΑΕ. Να καταργηθούν όλοι οι αντιασφαλιστικοί νόμοι που πετσοκόβουν μισθούς, συντάξεις, ανάμεσα σε αυτές της χηρείας, κοινωνικές παροχές και δικαιώματα.
· Επίδομα μητρότητας για τις αυτοαπασχολούμενες, τις γυναίκες της υπαίθρου, στο ύψος του βασικού μισθού για 2 μήνες πριν τον τοκετό και 6 μήνες μετά, ανεξάρτητα από την ασφαλιστική ενημερότητα. Μη καταβολή ασφαλιστικών εισφορών για ένα χρόνο από τον τοκετό. Υπολογισμός του χρόνου αυτού του διαστήματος στον συντάξιμο χρόνο.
· Κάλυψη όλων των εξόδων των διαγνωστικών, προληπτικών εξετάσεων, του προγεννητικού ελέγχου, της ιατρικώς υποβοηθούμενης αναπαραγωγής και τοκετού από το κράτος, στα πλαίσια ενός δημόσιου και δωρεάν συστήματος Υγείας με έμφαση στην πρόληψη.
· Το έτοιμο βρεφικό γάλα να δίνεται δωρεάν ή σε πολύ χαμηλή τιμή, παράλληλα με τη δημιουργία κέντρων ενημέρωσης και εκπαίδευσης για το θηλασμό μέσα στα μαιευτήρια, αλλά και στο δίκτυο Πρωτοβάθμιας Φροντίδας Υγείας, αποκλειστικά με ευθύνη του κράτους.
· Ανάπτυξη προγραμμάτων δωρεάν συμβουλευτικής γονέων, στα πλαίσια του δικτύου Πρωτοβάθμιας Φροντίδας Υγείας.
· Λειτουργία των υπηρεσιών νοσηλείας και φροντίδας στο σπίτι με χρηματοδότηση από τον κρατικό προϋπολογισμό.
· Δίκτυο δημόσιων και δωρεάν βρεφονηπιακών σταθμών και υποδομών για τη δημιουργική απασχόληση βρεφών, νηπίων, παιδιών και ΑΜΕΑ, δομών προστασίας παιδιών και φροντίδας ηλικιωμένων και ΑΜΕΑ. Πλήρη στελέχωση όλων των κοινωνικών υπηρεσιών.
· Παροχή φτηνής, σύγχρονης κατοικίας στις πολύτεκνες οικογένειες από το κράτος.
· Επιδότηση ενοικίου στο 100% της αξίας του από το κράτος για τα νέα ζευγάρια.

11. Να εκπονηθεί ολοκληρωμένος, ουσιαστικός, επιστημονικός σχεδιασμός συνδυαστικής αποτίμησης για το σύνολο των κινδύνων, φυσικών και τεχνολογικών, με ευθύνη και χρηματοδότηση του κράτους.
· Αύξηση της χρηματοδότησης από τον κρατικό προϋπολογισμό, ανάλογη των αναγκών για την προστασία της ζωής και της περιουσίας του λαού από τις φυσικές καταστροφές.
· Κάλυψη των οργανικών κενών στις Δασικές και Πυροσβεστικές Υπηρεσίες με μόνιμο προσωπικό, προκειμένου να καλυφθούν όλες οι ανάγκες των Υπηρεσιών.
· Να εξασφαλιστεί άμεσα το δικαίωμα της στέγασης των πληγέντων, των πρώτων άμεσων αναγκών, η αποκατάσταση των υποδομών, η ταχύτερη δυνατή επιστροφή στα σπίτια.
· Να καταγραφούν άμεσα όλες οι ζημιές και να αποζημιωθούν στο 100% οι πληγέντες από το κράτος. 
· Να διασφαλιστεί η καταβολή των μεροκάματων των εργαζομένων στις επιχειρήσεις που επλήγησαν από τις πυρκαγιές ή άλλες φυσικές καταστροφές με ευθύνη του κράτους και της εργοδοσίας. 
· Να μην υπάρξει καμία βλαπτική συνέπεια για τους εργαζόμενους με απολύσεις ή διαθεσιμότητα, με μειώσεις μισθών.
· Να κλείνουν όλα τα εργοστάσια και οι χώροι δουλειάς στις περιοχές των πυρκαγιών μέχρι τη στιγμή που θα διασφαλίζεται η ασφάλεια της ζωής των εργαζομένων από τις πυρκαγιές και τους υπαρκτούς κινδύνους άμεσων αναζωπυρώσεων.
· Να εξασφαλίζεται από το κράτος η άμεση διακοπή όλων των υπαίθριων εργασιών στις περιοχές που επηρεάζονται από αιωρούμενα σωματίδια και επικίνδυνες ουσίες από τον καπνό, με πλήρη αποζημίωση των ημερομισθίων τους.
· Να δοθούν αποζημιώσεις σε εργαζόμενους που η δουλειά και το εισόδημά του είναι σε άμεση εξάρτηση με το δάσος και μένουν ξεκρέμαστοι χωρίς κανένα εισόδημα στις περιοχές των καταστροφικών πυρκαγιών.
· Οι εργοδότες να καταρτίσουν σχέδιο διαφυγής και διάσωσης από το χώρο εργασίας, το οποίο να δοκιμάζεται τακτικά με ασκήσεις. Άμεσα να πραγματοποιηθεί έλεγχος όλων των χώρων δουλειάς από τις αρμόδιες κρατικές, περιφερειακές και δημοτικές υπηρεσίες.

12. Καμιά συμμετοχή στις ιμπεριαλιστικές επεμβάσεις και στους ιμπεριαλιστικούς πολέμους. Αλληλεγγύη στους πρόσφυγες
· Δεν θα επιλέξουμε στρατόπεδο ληστών. Μόνη μας ελπίδα η πάλη των λαών.
· Απεμπλοκή της Ελλάδας από τον ιμπεριαλιστικό πόλεμο. Καμία εμπλοκή για οποιοδήποτε πρόσχημα και με οποιοδήποτε τρόπο.
· Να ακυρωθεί η ελληνοαμερικανική συμφωνία για τις βάσεις. Να κλείσουν όλες οι αμερικανονατοϊκές βάσεις του θανάτου στην Ελλάδα.
· Η χώρα μας να μη γίνει ορμητήριο για την επιδρομή των ιμπεριαλιστικών γερακιών του πολέμου.
· Κανένας φαντάρος και στέλεχος των Ενόπλων Δυνάμεων σε αποστολή εκτός συνόρων.
· Κλείσιμο όλων των hot spots στα νησιά. Άμεση μεταφορά των αιτούντων άσυλο κατ’ αρχάς στην ηπειρωτική χώρα σε δημόσιους ανοιχτούς χώρους φιλοξενίας και στη συνέχεια η άμεση μεταφορά τους στις χώρες προορισμού τους.
· Να δοθεί άσυλο σε όσους προέρχονται από χώρες που είναι εστίες πολέμου, εμφυλίων, υπό κατοχή ή είναι θύματα αντιδραστικών καθεστώτων και κινδυνεύει η ζωή τους. Να εξασφαλιστούν γρήγορες διαδικασίες για τα αιτήματα ασύλου μέσω πρόσληψης αναγκαίου προσωπικού.
· Να εξασφαλίζεται ιατρική περίθαλψη, εμβολιασμοί προσφύγων και μεταναστών, πρόσβαση των παιδιών τους στην εκπαίδευση, χωρίς εμπλοκή των ΜΚΟ και με την απαραίτητη στελέχωση όλων των σχετικών υπηρεσιών.
Με οδηγό μας το πλαίσιο πάλης και διεκδικήσεων να δυναμώσουμε την πάλη
για:
 Την κατάργηση όλων των αντεργατικών νόμων για τις ΣΣΕ και τους μισθούς. 
 Την επαναφορά της συλλογικής διαπραγμάτευσης της ΕΓΣΣΕ ως αφετηρία
για την αύξηση του κατώτερου μισθού. Ρήτρα αναπροσαρμογής των μισθών
με βάση τον πληθωρισμό και ονομαστική αύξηση του κατώτερου αυτή που
ζητούν τα συνδικάτα και ξεπερνά τα 850 ευρώ με τα σημερινά δεδομένα
(επίσημος πληθωρισμός στο 10%).
 Την   επαναφορά   κατακτήσεων,   όπως   τις   τριετίες,   την   αρχή   ευνοϊκότερης σύμβασης, την Κυριακάτικη αργία, την πληρωμή υπερωριών. 
 Στο δημόσιο την επαναφορά του 13ου και 14ου  μισθού, τη χορήγηση όλων
των   μισθολογικών   κλιμακίων,   την   κατάργηση   του   απαράδεκτου διαχωρισμού   στην   μισθολογική   εξέλιξη   ανάλογα   με   την   κατηγορία
εκπαίδευσης κ.ά.
 Το επίδομα ανεργίας στο 80% του κατώτερου μισθού.
 Την κατάργηση του απαράδεκτου διαχωρισμού στην καταγγελία σύμβασης
(απόλυση) με ή χωρίς προειδοποίηση.
 Την ουσιαστική προστασία των εργαζόμενων γυναικών και της μητρότητας

